kardosdrur/scandi-wiki huggingface dataset:
Countea de Nissa

Countea de Nissa er et regionalt fodboldlandshold for Grevskabet Nice. Det er organiseret af Countea de Nissa Football Association, der blev grundlagt april 2014.

Holdet deltog i ConIFA VM i fodbold 2014 i Östersund, Sverige hvor de vandt og dermed blev de første ConIFA verdensmestre.

Kilder 

Sport i Provence-Alpes-Côte d'Azur
Nice
Fodboldlandshold
Joel Campbell

Joel Nathaniel Campbell Samuels (født 26. juni 1992 i San José, Costa Rica) er en costaricansk fodboldspiller (angriber/kant). Han spiller for Real Betis, udlejet fra Arsenal F.C. i den engelske Premier League, samt for Costa Ricas landshold.

Campbell startede sin karriere i hjemlandet, men blev som 19-årig hentet til engelske Arsenal i 2011. Han kunne imidlertid ikke få arbejdstilladelse af de engelske myndigheder, og blev derfor de første to sæsoner sendt på lejeophold til først FC Lorient og siden Real Betis. I 2013 fik han endelig sin arbejdstilladelse, men blev alligevel udlejet til græske Olympiakos for 2013-14 sæsonen. Campbell fik sin professionelle debut for Arsenal da klubben vandt 2014 FA Community Shield, men blev i januar 2015 udlejet til Villareal på en 6-måneders lejeaftale.

Landshold 
Campbell står (pr. marts 2018) noteret for 70 kampe og 14 scoringer for det costaricanske landshold, som han debuterede for 5. juni 2011 i et opgør mod Cuba. Han repræsenterede sit land ved VM i 2014 i Brasilien.

Referencer

Eksterne henvisninger 

Fodboldspillere fra Costa Rica
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Fodboldspillere fra Arsenal F.C.
Fodboldspillere fra FC Lorient
Fodboldspillere fra Real Betis
Fodboldspillere fra Olympiakos
Tertium non datur

Tertium non datur, ordret oversat:' (noget) tredje gives ikke' er et latinsk udtryk anvendt inden for filosofien og logikken hvor det sigter på at en påstand enten kan være sandt eller falskt og at der ikke findes en tredje vej - ikke hverken sand eller falsk eller sand og falsk. Begrebet menes at stamme fra den latinske oversættelse af Aristoteles Peri Logikes, "Om logik".

Latinske vendinger
Logik
Filosofi
Flodsystem

Et flodsystem et sammenhængende system af bække, floder, søer kanaler og evt.  isbræer, regnet fra deres udspring i skov og bjerg, ned til et fælles udløb i havet, en sø eller en større flod. Den norske betegnelse er vassdrag; Det specifikke ord bruges ikke meget på danske forhold, men nogle gange om de større vandløb, f.eks Gudenåsystemet. Nogle steder har samme flod flere forskellige navne, på forskellige strækninger af dens løb.

Bjergkæder og andre højdedrag udgør ofte et vandskel.

Amazonas er verdens største flodsystem med et afvandingsområde på 6.144.727 km², det er en tredjedel af Sydamerikas areal. Europas største flodsystem er Volga (1.410.994 km²).

Eksterne kilder/henvisninger 

 Flodsystem i den danske ordbog på ordnet.dk

Vandløb
Afvandingsområder
Emilio Izaguirre

Emilio Arturo Izaguirre Girón (født 10. maj 1986 i Tegucigalpa, Honduras) er en honduransk fodboldspiller (venstre back). Han spiller hos Al-Fayha i Saudi-Arabien.

Izaguirre startede karrieren i hjemlandet hos hovedstadsklubben Motagua. I 2010 blev han hentet til den skotske storklub Celtic. Han har med Celtic været med til at vinde hele tre skotske mesterskaber samt to FA-Cup-titler, ligesom han i 2011 blev kåret til årets spiller i den skotske liga.

Landshold 
Izaguirre har (pr. april 2018) spillet 98 kampe og scoret tre mål for Honduras' landshold, som han debuterede for 29. februar 2007 i et opgør mod Costa Rica. Han var en del af den honduranske trup til både VM i 2010 og VM i 2014.

Referencer

Eksterne henvisninger 

 

Fodboldspillere fra Honduras
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Celtic F.C.
Frederik Krag

Frederik baron Krag (4. eller 6. marts 1655 i Flensborg − 24. september 1728 på Stensballegård) var en dansk adelsmand, embedsmand og vicestatholder i Norge. Han var bror til Palle Krag.

Karriere 
Krag var søn af gehejmeråd Erik Krag (1620–1672) og Vibeke Pallesdatter Rosenkrantz til Dansted (født ca. 1629 – død efter 1688).

Som tyveårig deltog han som kavaler i en diplomatisk delegation ved fredsforhandlingerne i Paris og senere i Nijmegen. Senere blev han 1678 kammerjunker hos dronningen, 1683 ceremonimester og var 1685-88 envoyé extraordinaire i Nederlandene. 1697 blev han gesandt i Stockholm.

Alt imens han udviklede Stensballegård, steg han hurtigt til højere stillinger i den danske statsforvaltning. Han modtog Dannebrogordenen i 1708, blev gehejmeråd i 1712 og var stiftbefalingsmand i Viborg Stift og amtmand i Hald Amt fra 1695 til 1713.

I 1713 blev han udnævnt til vicestatholder i Norge, et embede han ifølge Dansk Biografisk Leksikon "beklædte til 1721 under vanskelige Forhold, som han dog ikke var voxen".

Ægteskab og godsejer 

Han blev udnævnt til baron i 1684 efter sit ægteskab med Hedevig (Helvig) Eleonore Juel (1662 – 1686) året før. Hun døde i barselseng med sit andet barn i 1685, og Krag giftede sig med Charlotte Amalie (1672 – 1703), eneste datter af Peder Griffenfeld. Med hende fik han 10 børn. Efter hendes død i 1703 giftede han sig med Edele Nielsdatter Krag (1686 – 1751).

Frederik Krag lod Stensballegård ombygge, og ved køb erhvervede han den nærliggende lille hovedgård Værholm. Derudover ejede han øen Endelave, som han 1695 havde fået udlagt fra kronen, og der opførte han gården Edelsholm og ombyggede delvis kirken. En skole lod han opføre i Stensballe by. Efter hans testamente oprettedes 1748 af hans døtre Vibeke Cathrine og Charlotte Amalie et stamhus af Stensballegård, Værholm og Endelave.

Frederik Krag, Charlotte Amalie og hendes forældre hviler sammen i et åbent gravkapel i Vær Kirke ved Horsens. Det var Charlotte Amalie, der fik bragt sin fars kiste fra Norge og morens fra København til den sidste hvile i Krags familiekapel.

Gengivelser 
 Pastel af Bernard Vaillant ca. 1676 (forhen Frijsenborg)
 Portrætmaleri af Jacob Coning (Det Nationalhistoriske Museum på Frederiksborg Slot), kopi i ordensdragt (Gisselfeld) og i hel figur (forhen Stensballegård)
 Portrætmaleri på epitafium (Vær Kirke)

Kilder 
 

Danske statholdere i Norge
Baroner fra Danmark
Riddere af Dannebrog (1671-1808)
Personer fra Flensborg
Danskere i 1600-tallet
Danskere i 1700-tallet
Godsejere fra Danmark
Frederik
Gehejmeråder fra Danmark
Stiftamtmænd over Viborg Stift
Amtmænd fra Danmark
Gesandter fra Danmark
Ceremonimestre fra Danmark
Maynor Figueroa

Maynor Alexis Figueroa Róchez (født 2. maj 1983 i Jutiapa, Honduras) er en honduransk fodboldspiller (midterforsvarer/ venstre back). Han spiller hos FC Dallas i USA.

Figueroa startede karrieren i hjemlandet hos klubberne Victoria og Olimpia. I 2008 blev han hentet til den daværende engelske Premier League-klub Wigan Athletic. Her spillede han de følgende fem år, og var med til at vinde FA Cuppen i 2013. Samtidig rykkede Wigan ud af Premier League, og Figueroa skiftede i sommeren samme år til Hull City.

Landshold 
Figueroa har (pr. april 2018) spillet hele 146 kampe og scoret fem mål for Honduras' landshold, som han debuterede for 31. januar 2003 i et opgør mod Argentina. Han var en del af den honduranske trup til både VM i 2010, OL 2012 og VM i 2014.

Referencer

Eksterne henvisninger 

 

Fodboldspillere fra Honduras
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Wigan Athletic F.C.
Fodboldspillere fra Hull City A.F.C.
Jim Caviezel

James Patrick Caviezel, Jr. (født 26. september 1968 i Mount Vernon, Washington, USA) er en amerikansk filmskuespiller, som nogen gange krediteres under navnet Jim Caviezel.

Filmografi

Referencer

Eksterne henvisninger 

 

Skuespillere fra Washington
Giv det videre

Giv det videre (orig. Pay It Forward) er en amerikansk film fra 2000 instrueret af Mimi Leder. Filmen er baseret på en roman af samme navn skrevet af Catherine Ryan Hyde.

Rolleliste 
 Kevin Spacey som Eugene Simmonet
 Helen Hunt som Arlene McKinney
 Haley Joel Osment som Trevor McKinney
 Jay Mohr som Chris Chandler
 Jim Caviezel som Jerry
 Jon Bon Jovi som Ricky McKinney
 Angie Dickinson som Grace
 David Ramsey som Sidney Parker
 Gary Werntz som Mr. Thorsen
 Colleen Flynn som Kvinde på broen
 Marc Donato som Adam
 Kathleen Wilhoite som Bonnie
 Liza Snyder som Michelle

Fodnoter

Eksterne henvisninger 
 

Amerikanske film fra 2001
Dramafilm fra USA
Haley Joel Osment

Haley Joel Osment (født 10. april 1988 i Los Angeles, California) er en amerikansk skuespiller.

Filmografi (udvalg) 
1994 - Forrest Gump (Forrest Gump Jr.)
1996 - Bogus (Bogus)
1999 - Den sjette sans (Cole Sear)
2000 - Giv det videre (Trevor McKinney)
2001 - A. I. - kunstig intelligens (David)
2001 - Edges of the Lord (Romek)
2003 - Secondhand Lions (Walter)
2003 - Junglebogen 2 (Mowgli) (stemme)
2009 - Home of the Giants (Robert "Gar" Gartland)

Referencer

Eksterne henvisninger 

 

Skuespillere fra USA
Personer fra Los Angeles
Østbyen (Trondheim)

Østbyen er fra 1. januar 2005 en af de fire administrative bydele i Trondheim. Bydelen omfatter Møllenberg, Nedre Elvehavn, Rosenborg, Lade, Strindheim, Tyholt, Jakobsli, Ranheim og Vikåsen. Der bor lidt over 39.000 indbyggere i bydelen.

Bydele i Trondheim
Tartarsauce

Tartarsauce er en kold sovs  af mayonaise, æggeblomme og purløg. I moderne madlavning er den dog i almindelighed tilsat persille, hvidvinseddike, kapers, sennep eller finthakket syltede agurker.

Tartarsauce ligner remoulade. Den anvendes gerne til paneret mad (fx fish and chips) eller  kylling.

Sovse
Den sjette sans

Den sjette sans er en amerikansk film fra 1999. Filmen handler om børnepsykolog "Malcolm Crowe" (Bruce Willis), som forsøger at hjælpe en ensom og forstyrret dreng (spillet af Haley Joel Osment). Filmen fik gode anmeldelser og blev nomineret til seks Oscars, herunder Bedste film, Bedste kvindelige birolle (Toni Collette) og Bedste mandlige birolle (Haley Joel Osment), men vandt ingen.

Rolleliste
 Bruce Willis som Dr. Malcolm Crowe
 Haley Joel Osment som Cole Sear
 Toni Collette som Lynn Sear
 Olivia Williams som Anna Crowe
 Donnie Wahlberg som Vincent Grey
 Glenn Fitzgerald som Sean
 Mischa Barton som Kyra Collins
 Trevor Morgan som Tommy Tammisimo
 Bruce Norris som Mr. Stanley Cunningham
 Angelica Page som Mrs. Collins
 Greg Wood som Mr. Collins
 Peter Tambakis som Darren
 Jeffrey Zubernis som Bobby

Fodnoter

Eksterne henvisninger 
 

Amerikanske film fra 1999
Psykologiske thrillere
Film instrueret af M. Night Shyamalan
Makrelsalat

Makrelsalat er et pålægsprodukt fremstillet af stegt eller røget makrel blandet med tomatsauce eller tomatpuré, samt mayonnaise.

Retten kan fremstilles på flere måder. Makrellen skæres i mindre stykker, hvorefter man lader den trække i tomatsauce, inden den toppes med et lag mayonnaise, og evt. kapers samt kværnet peber. En anden ofte brugt metode er at blande en dåse "makrel i tomat" med mayonnaise og peber. Makrelsalat serveres oftest på rugbrød. 

Industrielt fremstillet makrelsalat leveres med makrelblandingen i bunden, og mayonnaise på toppen. Flere af disse produkter indeholder mindre end 30 procent makrel og omkring 20 procent tomatpasta.

Referencer

Eksterne henvisninger 
 Opskrift på makrelsalat  på dr.dk 
 Opskrift og billeder af makrelsalat  på grydeskeen.dk

Pålæg
Fiskeretter
Salat
Lake Seminole

Lake Seminole er en sø og   vandreservoir beliggende i det sydvestlige hjørne af Georgia ved grænsen til Florida, som drives af  United States Army Corps of Engineers. Floderne  Chattahoochee and Flint River løber sammen i søen, før de passerer Jim Woodruff Sluse og dæmning, som opstemmer søen, og fortsætter som Apalachicola River. Søen  har et areal på 152 km² , og en kystlinje på omkring 605 km

Referencer

Eksterne henvisninger 

Georgia
Søer i USA
American Ballet Theatre

American Ballet Theatre (forkortet ABT) er et klassisk balletkompagni i New York City i USA. 

Kompagniet blev grundlagt af den russisk-amerikanske balletdanser Mikhail Mordkin i 1937 under navnet The Mordkin Ballet. 

Balletten holder til i Metropolitan Opera House.

Eksterne links 
 www.abt.org - officiel hjemmeside

Balletkompagnier
Ulla Obel

Ulla Gowertz Obel (født 14. juni 1934) er en dansk kammerdame.

Ulla Obel er uddannet ved Handelshøjskolen i København og i Neuchâtel i Schweiz. Hun har arbejdet som tresproglig korrespondent og som stewardesse i SAS.

Fra 1996 til 2004 har Ulla Obel været hofdame hos dronning Margrethe. Ved sin fratræden blev hun udnævnt til kammerdame. Hun drev i mange år godset Haxholm (Hagsholm) sammen med sin afdøde mand, kammerherre og hofjægermester Christen Winther Obel. Hun bor nu i en aftægtsbolig under godset.

Kilder 
 "Fra hofdame til kammerdame", Nordjyske.dk, 14. juni 2009.

Hofdamer fra Danmark
Kammerdamer fra Danmark
Danskere i 1900-tallet
Danskere i 2000-tallet
Balletkompagni

Et balletkompagni er en organiseret gruppe dansere, som danser ballet.

Se også 
 Den Kongelige Ballet

 
Kompagni
Australian Ballet

The Australian Ballet er et australsk balletkompagni i Melbourne i Australien. Kompagniet blev oprettet i 1962 og er det største klassiske balletkompagni i Australien. Det har en tilknyttet balletskole i the Australian Ballet School.

Eksterne links 
 Australian Ballets officielle hjemmeside

Balletkompagnier
Kultur i Australien
Melanisme

Melanisme er et biologisk begreb, som indebærer en forhøjet koncentration af melaniner, enten eumelanin (hvilket er mest almindeligt), eller phæomelanin. Effekten resulterer i en mørkere, eller fuldkommen sort, pigmentering. Dette er leucismes modsætning.

Se også 
Albinisme

Eksterne henvisninger

Biologi
Flux Pavilion

Joshua Kierkegaard G. Steele, bedre kendt under sit kunstnernavn Flux Pavilion er en britisk dubstep producer or DJ, som har været aktiv siden 2008. Sammen med Doctor P, DJ Swan-E og Earl Falconer er han medtifter af pladeselskabet Circus Records. Han er bedst kendt for sine sange "Bass Cannon", "I Can't Stop", "Gold Love, "Daydreamer" og "Do Or Die".

Kilder

Dj's fra Storbritannien
Musikproducere fra Storbritannien
Earnie Stewart

Earnest "Ernie" Stewart (født 28. marts 1969 i Veghel, Holland) er en tidligere amerikansk fodboldspiller (midtbane). Han spillede over 100 kampe for USA's landshold.

Stewart blev født i Holland, og spillede det meste af sin karriere i landet. Længst tid tilbragte han hos Willem II og NAC, hvor han tilsammen spillede i 13 sæsoner. Han var desuden af to omgange tilknyttet VVV-Venlo, og havde desuden et et-årigt ophold i Major League Soccer hos D.C. United fra Washington.

I 2001 blev Stewart kåret til Årets fodboldspiller i USA.

Landshold 
Stewart spillede mellem 1990 og 2004 hele 101 kampe for USA's landshold. Han var en del af den amerikanske trup til både VM i 1994, VM i 1998 og VM i 2002. Ved 1994-turneringen, der blev spillet på hjemmebane, scorede han et af de amerikanske mål i gruppespilssejren over Colombia.

Referencer 

Fodboldspillere fra USA
Fodboldspillere fra VVV-Venlo
Fodboldspillere fra Willem II Tilburg
Fodboldspillere fra NAC Breda
Fodboldspillere fra D.C. United
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Chris Albright

Christopher John Albright (født 14. januar 1979 i Philadelphia, Pennsylvania, USA) er en tidligere amerikansk fodboldspiller (forsvarer).

Albright spillede college-fodbold hos University of Virginia, inden han i 1999 kom ind i den amerikanske fodboldliga Major League Soccer. Her startede han hos D.C. United, og havde efterfølgende ophold hos flere andre af ligaens hold. Længst tid tilbragte han hos Los Angeles Galaxy, hvor han var tilknyttet i seks sæsoner.

Albright nåede gennem sin karriere tre gange at vinde det amerikanske mesterskab. Én gang med D.C. United, og to gange med Los Angeles Galaxy.

Landshold 
Albright spillede mellem 1999 og 2007 22 kampe og scorede ét mål for USA's landshold. Han var en del af den amerikanske trup til VM i 2006 i Tyskland, men kom dog ikke på banen i turneringen, hvor amerikanerne blev slået ud efter det indledende gruppespil.

Referencer 

Fodboldspillere fra USA
Deltagere ved verdensmesterskabet i fodbold 2006
Fodboldspillere fra D.C. United
Fodboldspillere fra Los Angeles Galaxy
Fodboldspillere fra New England Revolution
Fodboldspillere fra New York Red Bulls
Fodboldspillere fra Philadelphia Union
Personer fra Philadelphia
Joe-Max Moore

Joe-Max Moore (født 23. februar 1971 i Tulsa, Oklahoma, USA) er en tidligere amerikansk fodboldspiller (angriber).

Moore spillede college-fodbold hos University of California, inden han i 1994 blev professionel i tysk fodbold. Her spillede han først hos FC Saarbrücken og senere for FC Nürnberg, inden han i 1996 vendte hjem til USA for at spille for Major League Soccer-klubben New England Revolution. Efter fire sæsoner hos Revolution rejste Moore i 1999 tilbage til Europa, hvor han skrev kontrakt med Everton i den engelske Premier League. Her var han tilknyttet de følgende tre år, inden han sluttede karrieren af med endnu et ophold hos New England Revolution.

Landshold 
Moore spillede mellem 1992 og 2002 hele 99 kampe for USA's landshold, hvori han scorede 24 mål. Han repræsenterede sit land ved tre VM-slutrunder, i henholdsvis 1994, 1998 og 2002. Han var også en del af det amerikanske hold ved OL i 1992 i Barcelona.

Referencer 

Fodboldspillere fra USA
Fodboldspillere fra 1. FC Saarbrücken
Fodboldspillere fra 1. FC Nürnberg
Fodboldspillere fra New England Revolution
Fodboldspillere fra Everton F.C.
Personer fra Tulsa
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Arne Møller (musiker)

Arne Møller (5. august 1919 – 23. november 2007 i Brøndby) var en dansk klarinettist og kgl. kapelmusikus.

Arne Møller blev uddannet på Det Kgl. Danske Musikkonservatorium i 1943. Efter debutkoncerten fem år efter fortsatte han sine studier og blev i 1949 ansat som solo-klarinettist i Odense Byorkester, og efter en konkurrence i 1956 blev han ansat i Det Kongelige Kapel. Han modtog i 1955 Musikanmeldernes Ærespris. I 1969 blev han konstitueret som solo-klarinettist i Kapellet, og i 1977 blev han udnævnt til førsteklarinettist, hvilket han var til 1983.

Arne Møller medvirkede i opførelsen af omkring 15 forskellige solokoncerter med alt lige fra Johann Melchior Molters klarinetkoncert, som var blandt verdens tidligste, til nyskrevne danske værker. Han kan bl.a. høres på pladen Arne Møller: Et Clarinetportræt (Classico 2004).

Kilder 
 "Døde", Kristeligt-dagblad.dk, 14. december 2007.

Klarinettister fra Danmark
Kongelige kapelmusici fra Danmark
Danskere i 1900-tallet
Danskere i 2000-tallet
Riddere af Dannebrog
Nordisk Film Biografer Nykøbing

Nordisk Film Biografer Nykøbing tidligere Scala Bio er en biograf i Nykøbing Falster og er landsdelens største biograf. Den var tidligere privat drevet, men i 2013 blev den overtaget af Nordisk Film.

Oprindeligt lå biografen i Jernbanegade i Nykøbing fra 1992, men i 2000 flyttede biografen til en ny stor bygning på Slotsbryggen ud til Guldborg Sund i samme by. Der er omtrent 5.000 forevisninger med sammenlagt over 150.000-160.000 gæster årligt. De fire sale er alle Dolby Digital-godkendte.

Foran biografen findes de sidste rester af Nykøbing Slot.

Referencer 

Biografer i Danmark
Bygninger, konstruktioner og anlæg i Nykøbing Falster
Nykøbing
Kultur i Nykøbing Falster
Etableret i 2000
Jørgen Berthelsen (violinist)

Jørgen Berthelsen (1757 i København – 7. februar 1797 sammesteds) var hofviolon og kgl. kapelmusikus.

Han var søn af garder Bertel Hansen og Inger Marie Michelsdatter.

Han blev gift 27. august 1789 i Nikolaj Kirke med operasangerinden Catharine Møller. Sit andet ægteskab indgik hun 1797 med skuespiller Jørgen Peter Frydendahl.

Kilder 
 Catharine Frydendahls biografi i Dansk Kvindebiografisk Leksikon

Personer fra København
Violinister fra Danmark
Kongelige kapelmusici fra Danmark
Danskere i 1700-tallet
Gerhard Rafn

Gerhard Kristian Rafn (24. marts 1891 i København – 20. april 1941 i Usserød) var en dansk violinist og kgl. kapelmusikus.

Karriere 
Han var søn af viktualiehandler Vilhelm Martin Konrad Sofus Rafn og Nikoline Kristiane Elisabeth født Schoubye og begyndte tolv år gammel at spille violin hos Frederik Marke. I en alder af fjorten deltog han i en konkurrence i Det Kongelige Kapel og havde sin første offentlige optræden, da han var femten år gammel. I 1908 blev han optaget på Königliche Hochschule für Musik i Berlin og fik her professor Carl Markees og professor Willy Hess som lærere. Fra 1911 til 1913 var Rafn musiklærer ved Deutsches Landerziehungsheim, Ilsenburg, Harzen, hvorefter han bosatte sig i Berlin og blev forbereder for professor Willy Hess. I årene 1917–18 var han ansat som førsteviolinist i Berliner Philharmonisches Orchester. Rafn fik tilbudt koncertmesterposten i dette orkester, men måtte på grund af krigen afslå tilbuddet og vende hjem til København. Efter sin tilbagevenden blev Gerhard Rafn i 1919 medlem af Breuning-Bache-Kvartetten. I 1924 blev han optaget i Det Kongelige Kapel. Rafn blev i 1940 knyttet til Det Kgl. Danske Musikkonservatorium som lærer, men døde året efter; kort tid efter sin 50-års-fødselsdag blev han offer for en svampeforgiftning der tog hans liv.

Rafn var især optaget af kammermusik og dannede i 1926 Rafn-Kvartetten, der dengang bestod af Gerhard Rafn (førsteviolin), Carlo Andersen (andenviolin), Niels Borre (bratsch) og Torben Anton Svendsen (violoncel). Kvartetten bestod ved hans død af Gerhard Rafn, Hans Kassow, Niels Borre og Torben Anton Svendsen.

Ægteskaber 
I 1923 ægtede han violinisten Gerda von Bülow. Ægteskabet blev opløst 1929. 3. juni 1929 ægtede han på Københavns Rådhus skuespillerinden Beatrice Bonnesen. Ægteskabet blev opløst 1935, og hun ægtede dernæst skuespilleren John Price. Hans søn, kongelig kapelmusikus Eyvind Rafn,  blev i 1957 solofløjtenist i kapellet hvor han virkede i fire tiår.

Kilder 
 "Gerhard Rafn 50 Aar"  i Dansk Musik Tidsskrift (1941), af Aksel Agerby.
 Nekrolog  i Dansk Musik Tidsskrift (1941), af Thorvald Nielsen
 Beatrice Bonnesens biografi i Dansk Kvindebiografisk Leksikon
 Gerda Bülows biografi i Dansk Kvindebiografisk Leksikon

Personer fra København
Danskere i 1900-tallet
Kongelige kapelmusici fra Danmark
Violinister fra Danmark
Riddere af Dannebrog
Ansatte ved Det Kgl. Danske Musikkonservatorium
Partshøring

Partshøring er kravet om, at en part skal høres og have mulighed for at komme med udtalelse (partsudtalelse), før der kan træffes afgørelse i en sag hos en offentlig myndighed. Hovedreglerne for partshøring er beskrevet i forvaltningsloven § 19. Der er visse krav til, hvornår partshøring skal finde sted:
 Parten skal ikke kunne antages at være bekendt med, at myndigheden er i besiddelse af bestemte oplysninger om sagens faktiske grundlag eller eksterne faglige vurderinger.
 Oplysningerne skal være til ugunst for den pågældende part og af væsentlig betydning for sagens afgørelse.
Myndigheden kan fastsætte en frist for at komme med udtalelsen. Hvis der fastsættes en frist skal der være rimelig tid til at sætte sig ind i sagen; der skal altså tages hensyn til oplysningernes omfang.

En offentlig myndighed kan foretage partshøring i videre omfang end det, som forvaltningsloven pålægger myndigheden at gøre.

Se også 

 Forvaltningsret
 Sagsbehandlingsregler

Videre læsning 

 Karsten Revsbech m. fl.: Forvaltningsret - Sagsbehandling. 2019. 8. udgave. Jurist- og Økonomforbundets Forlag.

Eksterne henvisninger 
 Lov om offentlighed i forvaltningen LOV nr 606 af 12/06/2013 
 Vejledning om forvaltningsloven VEJ nr 11740 af 04/12/1986

Referencer 

Jura
Retsvidenskab
 
Juridiske begreber